दिवचल ः गोंयांतले लोककलेची पारंपारीकपण सांबाळप ही काळाची गरज आसा आनी ते नदरेन रोटरॅक्टरान पावलां उखलचीं अशें गोंयचे नामनेचे घुमट आरती प्रशिक्षक विघ्नेश नायक हांणी सांगलें.
 रोटरॅक्ट क्लब, बिचोलीन चवथी निमतान प्रकाशीत केल्ल्या आरती संग्रहाचें प्रकाशन करतकच ते उलयताले.
 हो सुवाळो 25 आॅगस्टाक रोटरॅक्ट हावसांत जालो. ह्या सुवाळ्याक विघ्नेश नायक मुखेल सोयरे ह्या नात्यान हाजीर आसले. विघ्नेश नायक हांणी आपल्या उलोवपांत रोटरॅक्ट सारक्या संस्थांनी गोंयची लोककला सांबाळपा खातीर यत्न करचो अशें आवाहन केलें.
 अध्यक्ष रो. श्रीयेश नायक हांणी येवकार दिलो आनी प्रास्तावीक केलें. मानेस्तांचे हस्तुकीं आरती संग्रहाचें प्रकाशन जालें. हे कार्यावळीक सचीव रो. रिचा घोटगे, संयोजक रो. शेफाली शेटगांवकार, सह-संयोजक रो. ऋतुराज गांवकार आनी क्लबाचे हेर वांगडी हाजीर आसले.
 कार्यावळीचें सुत्रसंचालन प्रा. श्रद्धा धोंड हांणी केलें जाल्यार रो. शेफाली शेटगांवकार हांणी उपकार मानले.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 